Document ID: 32005D0012

RÅDETS BESLUTNING
af 20. december 2004
om ændring af beslutning 1999/847/EF med henblik på forlængelse af EF-handlingsprogrammet for civilbeskyttelse
(EØS-relevant tekst)
(2005/12/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 308,
under henvisning til forslag fra Kommissionen,
under henvisning til udtalelse fra Europa-Parlamentet (1), og
ud fra følgende betragtninger:
(1)
Ifølge Rådets beslutning 1999/847/EF af 9. december 1999 om indførelse af et EF-handlingsprogram for civilbeskyttelse (2) skal der i perioden 1. januar 2000 til 31. december 2004 gennemføres en fællesskabsforanstaltning med henblik på forebyggelse og afhjælpning af naturkatastrofer og menneskeskabte katastrofer både til lands og på havet samt med henblik på opstilling af et beredskab til bekæmpelse af sådanne katastrofer.
(2)
Begivenheder for nylig, f.eks. oversvømmelserne i Central- og Østeuropa i sommeren 2002, Prestige-ulykken i Spanien i november 2002 og hedebølgen og de omfattende skovbrande i Sydeuropa i sommeren 2003, viser, at fællesskabsforanstaltningen inden for civilbeskyttelse ifølge beslutning 1999/847/EF bør videreføres.
(3)
For at undgå en afbrydelse mellem tidspunktet for udløbet af beslutning 1999/847/EF og datoen for anvendelsen af det nye retsgrundlag er det nødvendigt at forlænge handlingsprogrammet som indført ved beslutning 1999/847/EF i to år.
(4)
Beslutning 1999/847/EF bør derfor ændres -
VEDTAGET FØLGENDE BESLUTNING:
Artikel 1
Beslutning 1999/847/EF ændres således:
a)
I artikel 1, stk. 1, ændres »31. december 2004« til »31. december 2006«.
b)
Artikel 2, stk. 3, første afsnit, affattes således:
»Det finansielle referencegrundlag til gennemførelsen af programmet er på 7,5 mio. EUR for perioden 1. januar 2000 til 31. december 2004 og 4,0 mio. EUR for perioden 1. januar 2005 til 31. december 2006«.
Artikel 2
Denne beslutning er rettet til medlemsstaterne.
Udfærdiget i Bruxelles, den 20. december 2004.

Labels: 10
4
5